На основу члана 11. Одлуке о Ученичким и студентским стипендијама («Службени гласник општине Ариље» број 15/2016),

Одељење за општу управу, скупштинске и заједничке послове Општинске управе општине Ариље, дана 20. 01. 2017. године, р а с п и с у ј е

**К О Н К У Р С**

**за доделу студенске стипендије студентима за школску 2016/2017 годину**

**1.**

Општина Ариље додељује стипендију за школску 2016/2017 годину, студентима високошколских установа, факултета и докторских академских студија чији је оснивач Република Србија и који се финансирају са буџета Републике Србије.

**2.**

Право на стипендију имају студенти под следећим условима:

* да су студенти студија првог степена ( основне академске студије и основне струковне студије) или студија другог степена ( мастер академске студије) и докторских студија ;
* да су држављани Републике Србије ;
* да имају пребивалиште на територији општине Ариље најмање две године пре подношења захтева ;
* да су студенти чије се студије финансирају из буџета Републике Србије;
* да су студенти најмање друге године на некој од високошколских установа чији је оснивач Република Србија;
* да имају успех са најнижом просечном оценом 8,5 током свих година студија уз услов давања године за годину и остварених најмање 60 бодова по Европском систему преноса и акумулације бодова ( у даљем тексту ЕСПБ ) по години студија;
* да истовремено не примају више стипендија из општинског, градског, републичког буџета или из средстава других правних лица који су корисници буџета.

**3.**

Студенти – учесници конкурса подносе следећа документа:

* уверење о држављанству Републике Србије;
* уверење о пребивалишту издато у МУП-у Републике Србије;;
* фотокопија личне карте ( извод из читача) студента;
* потврда факултета о висини просечне оцене свих положених испита током студирања до дана расписивања конкурса;
* потврда факултета о броју остварених ЕСПБ бодова по години студирања, за све предходне године студирања;
* потврда факултета да је студент чије се студије финансирају из буџета Републике Србије први пут уписао одређену годину студија у школској години у којој је објављен конкурс и да је стицао услов давања године за годину;
* изјава подносиоца пријаве која је оверена у општини или суду, да није корисник других општинских, градских, републичких стипендија или стипендија из средстава других правних лица која су корисници буџета, или уколико је корисник, да ће се по добијању стипендије општине Ариље одрећи других стипендија.

Тражена уверења могу бити исказана на једној или више исправа зависно од праксе факултета и установа.

**4.**

**Конкурс траје од 20. 01. 2017. до 04. 02. 2017. године.**

**5.**

Пријава на конкурс подноси се на јединственом обрасцу који се прузима на сајту општине Ариље или непосредно уОдељењу за општу управу, скупштинске и заједничке послове Општинске управе општине Ариље.

Пријавa на конкурс са документа предвиђеним конкурсом подноси се непосредно или путем поште Одељењу за општу управу, скупштинске и заједничке послове Општинске управе Ариље на адресу Општинска управа општине Ариље, ул. Светог Ахилија бр.53 са назнаком “ Пријава на конкурс за студенске стипендије општине Ариље за школску 2016/2017 годину „.

**6.**

Разматрање поднетих пријава врши Комисија за формирање ранг листе за доделу ученичких и студенских стипендија.

 Кандидати који поднесу непотпуне пријаве биће позвани да их допуне у року од 7 дана од пријема позива. Уколико у остављеном року не изврше допуну, ове пријаве неће бити разматране. Неблаговремене пријаве неће се разматрати.

 Предлог ранг листе и коначна ранг листа студената објавиће се на огласној табли Општинске управе, сајту општине и Службеном гласнику општине Ариље.

**7.**

О праву на стипендију студента решење доноси Одељење за општу управу, скупштинске и заједничке послове Општинске управе општине Ариље.

ОПШТИНА АРИЉЕ

Општинска управа

01 број 67- 4/2017, 20. 01. 2017. године

Начелник Општинске управе

 Горица Петровић